Վիկտոր Նիկիտին

**Վիկտոր Ալեքսանդրովիչ Նիկիտին** (**), խորհրդային նկարիչ, մուլտիպլիկացիոն ֆիլմերի բեմադրող նկարիչ։ Մուլտֆիլմերի միջազգային ասոցիացիայի անդամ, կինեմատոգրաֆիստների միության անդամ (1951), ԽՍՀՄ Նկարիչների միության անդամ (1961)։

## Կենսագրություն
Իր իսկ խոսքով, Վիկտոր Նիկիտինը «բնիկ Իվանտեևկայից» է։ Մեծացել է ուղղափառ ընտանիքում։ Հայրը եղել է ֆաբրիկայի վարպետ, ով նաև զբաղվել է գեղանկարչությամբ։ Ապրել են Վատրեմե ներկարարական ֆաբրիկայի շրջանի ամբարտակից այն կողմ գտնվող երկհարկանի փայտե տներից մեկում։ Նա սովորել է թիվ 3 դպրոցում (այժմ Իվանտեևկայի արդյունաբերատնտեսական քոլեջ)։ Նկարել սկսել է դպրոցական տարիներից։ Բանակ է զորակոչվել անմիջապես դպրոցից՝ այդպես էլ ավարտական վկայական չստանալով։

1943 թվականից մասնակցել է Հայրենական մեծ պատերազմին։ Վիկտոր Նիկիտինին ուղարկել են Ժիտոմիրի հետևակային դպրոց, այնուհետև Կազանի տանկային դպրոց, և մինչ ռազմաճակատ ուղարկվելը` Մոսկվա, որտեղ նա աշխատել է Ռազմական ավտոմոբիլային գործարանում։ 1944 թվականին զորացրվելուց հետո նա փորձել է ընդունվել Մոսկվայի ավիացիոն ինստիտուտ, բայց միջնակարգ կրթության վերաբերյալ փաստաթղթեր չունենալու պատճառով չի կարողացել ընդունել։ Դրանից հետո, հարևանի խորհրդով, նա փաստաթղթերը ներկայացրել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի գեղարվեստի ֆակուլտետ ընդունվելու համար։

1950 թվականին Վիկտոր Նիկիտինը կարմիր դիպլոմով ավարտել է Մոսկվայի *Գերասիմովի անվան կինեմատոգրաֆիայի համառուսական պետական ինստիտուտի* մուլտիպլիկացիայի բաժինը։ Նույն թվականին հաստիք է ստացել «Սոյուզմուլտֆիլմ» ստուդիայում, որտեղ աշխատել է հետագա 35 տարիներին՝ սկզբում Ի.Պ. Իվանով-Վանոյի ասիստենտ (տիտրերում նշված է որպես երկրորդ նկարիչ), ապա Բրումբերգ քույրերի, Իվան Ակսենչուկի, Ռոման Դավիդովի, Եվգենի Ռայկովսկու, Բորիս Ստեպանցևի, Ալեքսանդրա Սնեժկո-Բլոցկայի և այլ ռեժիսորների կողմից նկարված ֆիլմերի բեմադրող նկարիչ։

Վիկտոր Նիկիտինն առաջինն է անիմացիայում օգտագործել լյումինեսցենտ ներկեր («Ձյունանուշը» մուլտֆիլմում)։ Նա մասնագիտորեն զբաղվել է գեղանկարչությամբ, եղել է ցուցահանդեսների մասնակից, այդ թվում՝ անհատական։ Նկարահանվել է «Հրաշքների ֆաբրիկա» վավերագրական սերիալում «Բեմադրող նկարիչ» շարքում։ Իվանտեևկա քաղաքի պատվավոր քաղաքացի է եղել։

Նա «անիմացիոն արվեստում ունեցած ավանդի համար» արժանացել է պատվավոր մրցանակի՝ Սուզդալում անցկացվող 16-րդ անիմացիոն ֆիլմերի ռուսական բաց փառատոնում։ 2010 թվականին արժանացել է «Արժանապատվություն, ստեղծագործականություն, պատիվ» պատվավոր նշանի։

Թաղված է Մոսկվայի մարզի Կավեսինսկի գերեզմանատանը։

## Հիշատակ
«Նկարիչը և հեքիաթը» հեռուստաֆիլմը նվիրված է Վիկտոր Ալեքսանդրովիչ Նիկիտինի ստեղծագործությանը։

## Ֆիլմագրություն
### Ռեժիսոր
* «Խաղաղություն քո տանը» (1962)

### Նկարիչ
* «Անտառային ճանապարհորդներ» (1951)
* «Հեքիաթ մեռած թագուհու և յոթ դյուցազունների մասին» (1951)
* «Ձյունանուշ» (1952)

### Բեմադրող նկարիչ

* «Թռիչք դեպի Լուսին» (1953)
* «Սխալների կղզի» (1955)
* «Յարանգայում վառվում է կրակը» (1956)
* «Տղան Նեապոլից» (1958)
* «Մուրզիլկան արբանյակի վրա» (1960)
* «Տզզան ճանճը» (1960)
* «Խաղաղություն քո տանը» (1962)
* «Միայն ոչ հիմա» (1962)
* «Հովվուհին և ծխնելույզ մաքրողը» (1965)
* «Հեքիաթ ոսկե աքաղաղի մասին» (1967)
* «Գեղադիտակ-70։ Պապն ու շաղգամը» (1970)
* «Այս գործն իմը չէ» (1970)
* «Ամանորյա պատահար» (1970)
* «Մի՛ մոռացեք» (1971)
* «Երեք անդորրագիր» (1971)
* «Просчитался» (1972)
* «Ռատիբորի մանկությունը» (1973)
* «Վասիլիսա Միկուլիշնա» (1975)
* «Ինչպես սնկերը սիսեռների հետ կռվեցին» (1977)
* «Ալիմն ու նրա ավանակը» (1978)
* «Ծանր դեպք („Фитиль“ № 193)» (1978)
* «Շանթարձակներ („Фитиль“ № 218)» (1980) 
* «Мороз Иванович» (1981)
* «Մերկ ճշմարտություն („Фитиль“ № 229)» (1981)
* «Վիշտը դժբախտություն չէ» (1983)
* «Գիշերային ծաղիկ» (1984)
* «Սնկային անձրև» (1985)
* «Կախարդական գլոբուսի արկածները, կամ Կախարդի արարքները» (1991) 

## Մրցանակներ
* 1956 թվականին – Վենետիկում կայացած XVII մանկական միջազգային կինոփառատոնում 1-ին մրցանակ՝ «Յարանգայում վառվում է կրակը» ֆիլմի համար
* 1957 թվականին – Մոսկվայում կայացած Երիտասարդության և ուսանողների մանկական միջազգային կինոփառատոնում 1-ին մրցանակ «Յարանգայում վառվում է կրակը» ֆիլմի համար
* 1960 թվականին - Կառլովի Վարիում կայացած  XII մանկական միջազգային կինոփառատոնում 1-ին մրցանակ «Մուրզիլկան արբանյակի վրա» ֆիլմի համար
* 1971 – Զագրեբում կայացած Կարճամետրաժ ֆիլմերի միջազգային փառատոնում 1-ին մրցանակ «Երեք անդորրագիր» ֆիլմի համար։

## Գրականություն
* 

## Ծանոթագրություններ

## Արտաքին հղումներ
* 
* Վիկտոր Նիկիտին // Հայրենական կինոյի հանրագիտարան
* Հանդիպում անիմացիայի նկարիչ Նիկիտին Վիկտոր Ալեքսանդրովիչի հետ  // ivculture.ru
* *Կապկով Ս.* Վիկտոր Նիկիտին. «Ես մերկ նկարեցի Վասիլիսա Միկուլիշնային» // Animator.ru, 01.08.2004:

Կատեգորիա:20-րդ դարի մուլտիպլիկատորներ
Կատեգորիա:20-րդ դարի նկարիչներ
Կատեգորիա:ԽՍՀՄ նկարիչների միության անդամներ
Կատեգորիա:Խորհրդային մուլտիպլիկատորներ
Կատեգորիա:Խորհրդային նկարիչներ
Կատեգորիա:Նկարիչներ այբբենական կարգով
Կատեգորիա:Ռեժիսորներ այբբենական կարգով
Կատեգորիա:Ռուս մուլտիպլիկատորներ
Կատեգորիա:Ռուս նկարիչներ
Կատեգորիա:Ռուս ռեժիսորներ
Կատեգորիա:ՎԳԻԿ-ի շրջանավարտներ
Կատեգորիա:Երկարակյացներ